Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| Obuka za pružanje usluge predah hraniteljstva |

|  |
| --- |
| **Autor, odnosno koautor programa obuke** |
| * Katlin Brašić-konsultant UNICEF-a, stručnjak u oblasti socijalne i dječje zaštite sa dugogodišnjim iskustvom rada u regionu i Velikoj Britaniji. * Ivana Koprivica, ekspert u oblasti socijalne i dječje zaštite sa fokusom na pružanje usluge hraniteljstva u Srbiji, vd direktora Centra za porodični smeštaj i usvojenje Novi Sad * Suzana Milović, rukovoditeljka Centra za socijalni rad Podgorica, dugogodišnji stručnjak u oblasti socijalne i dječje zaštite i socijalnog rada sa posebnim fokusom na zaštitu dece sa smetnjama i teškoćama u razvoju u Crnoj Gori. |

|  |
| --- |
| **Realizator programa obuke** |
| * Katlin Brašić-konsultant UNICEF-a, stručnjak u oblasti socijalne i dječje zaštite sa dugogodišnjim iskustvom rada u regionu i Velikoj Britaniji. * Ivana Koprivica, ekspert u oblasti socijalne i dječje zaštite sa fokusom na pružanje usluge hraniteljstva u Srbiji, vd direktora Centra za porodični smeštaj i usvojenje Novi Sad * Suzana Milović, rukovoditeljka Centra za socijalni rad Podgorica, dugododišnji stručnjak u oblasti socijalne i dječje zaštite i socijalnog rada sa posebnim fokusom na zaštitu dece sa smetnjama i teškoćama u razvoju u Crnoj Gori. |

|  |
| --- |
| **Kontakt osoba (telefon i e-mail)** |
| Katlin Zara Brašić  381 63 83 45462 |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| **Opšti cilj obuke:**  Razviti kapacitete stručnih radnika za planiranje, sprovođenje i praćenje usluge predah hraniteljstva u Crnoj Gori. Specifični ciljevi obuke:  * Osnažiti razumevanje značaja predah usluge u kontekstu reformskih prioriteta socijalne zaštite i socijalne inkluzije. Produbiti znanje učesnika o različitim modalitetima predah usluge, u odnosu na uzrast, entiteta koji pruža uslugu i različitih vrsta korisnika. . * Unaprediti znanja stručnih radnika o organizovanju predah usluge u okviru sistema hraniteljstva i primenu opštih standarda hraniteljstva na uslugu predah hraniteljstva. * Produbiti znanje o specifičnim standardima predah hraniteljstva i njihovoj praktičnoj primeni sa ciljem prevencije institucionalizacije sa fokusom na djecu iz ranjivih grupa. * Razviti kompetencije za pružanje usluge predaha koja odgovara individualnim potrebama roditelja i istovremeno podstiče razvoj deteta. * Upoznati stručne radnike sa specifičnostima usluge predah hraniteljstva za decu sa smetnjama i teškoćama u razvoju. * Unapređenje znanja i veština za pružanje podrške biološkim porodicama kao potencijalnim korisnicima usluge * Unapređenje znanja i veština za edukaciju hranitelja kao potencijalnih pružalaca usluge predah hraniteljstva. * Unapređenje znanja i vještina polaznika obuke za držanje obuka hraniteljima.   Oblast socijalne i dečije zaštite na koju se odnosi:  Osnaživanje bioloških porodica sa decom sa smetnjama i teškoćama u razvoju i problemima u ponašanju kroz obezbeđivanje predaha roditeljima i starateljima.  Razvoj hraniteljstva sa intenzivnom podrškom kroz pružanje predah usluge hraniteljima sa decom sa smetnjama i teškoćama u razvoju i problemima u ponašanju  Deinstitucionalizacija i razvoj usluga u zajednici za decu u riziku od izmeštanja iz porodice |

|  |
| --- |
| **Sadržaj programa obuke** |
| Program obuke se sastoji iz 7 tematskih celina. Svaka tematska celina predstavlja posebnu sesiju. Kratak opis tematskih celina odnosno sesija je sledeći:  **Sesija 1:** Ova sesija će pružiti pregled usluge predaha, njenog značaja i uloge u zaštiti prava deteta. Značaj razvoja ove usluge, biće razmotren iz perspektive međunarodnih i regionalnih standarda, normativnog okvira koji reguliše sistem socijalne i dječje zaštite i relevantnih strateških dokumenata i akcionih planova. Poseban akcenat biće stavljen na nalaze relevantnih naučnih istraživanja koja ukazuju na efekte usluge predaha u kontekstu očuvanja porodice, očuvanja roditeljskih kapaciteta, razvoja deteta i ostvarivanje sistemskih ciljeva socijalne i dječje zaštite. Kroz ovu sesiju učesnici će biti upoznati sa različitim vrstama predah usluge, odnosno podelama po korisničkoj grupi, uzrastu, kao i po entitetu koji pruža predah uslugu. Učesnici će biti upoznati sa primerima pružanja predah usluge od strane pružaoca usluga u zajednici, u okviru sistema hraniteljstva i smeštajnih ustanova. Akcenat će biti stavljen na prednosti pružanja predah usluge u zajednici, kako kroz organizacije sa akreditacijom za pružanje ovih usluga, tako i od strane sistema hraniteljske zaštite, što je u skladu sa međunarodnim standardima i nacionalnim prioritetima razvoja sistema brige o deci. .  **Sesija 2:** Ova sesija baviće se uslugom predaha kao delom sistema hraniteljske zaštite. U uvodnom delu biće predstavljeni opšti standardi za hraniteljstvo, nakon čega će učesnici kroz grupni rad analizirati njihovu primenljivost na uslugu predaha i razviti dublje razumevanje predah usluge kao deo hraniteljske zaštite i kako ovaj model pružanja predah usluge doprinosi kvalitetu i obezbeđivanju standarda zaštite dece.  **Sesija 3:** Ova sesija fokusira se na specifične standarde za uslugu predah hraniteljstva. Učesnici će se upoznati sa standardima koji se odnose na ciljne grupe, vreme trajanja, pristup usluzi, operacionalizaciju usluge, planiranje, podršku i praćenje, sa posebnim fokusom na proceduralne aspekte organizacije sistema. Takođe će biti razmotrena procena troškova i značaj fleksibilnosti sistema kako bi se omogućilo pružanje predaha od strane rodbine ili osoba bliskih porodici.  **Sesija 4:** Ova sesija bavi se primenom motivacionog intervjua kao pristupa u radu sa roditeljima koji bi mogli imati koristi od usluge predaha. Učesnici će se upoznati sa osnovnim principima ovog metoda i načinima kako kroz empatičnu komunikaciju podstaći poverenje i otvorenost roditelja. Takođe, biće razmatrani efikasni načini promocije usluge predaha u lokalnoj zajednici radi veće dostupnosti i prihvaćenosti.  **Sesija 5:** Usluga predaha u funkciji podrške roditeljima: Ova sesija će istražiti kako se usluga predaha može efikasno koristiti za podršku roditeljima. Fokus će biti na ulozi stručnjaka socijalne i dječje zaštite i hranitelja kao pružalaca ove usluge i na tome kako mogu zajedno da odgovore na specifične potrebe roditelja odnosno staraoca ili hranitelja. Kroz praktične primere i diskusiju, učesnici će steći bolje razumevanje načina pružanja podrške koja se zasniva na izgradnji poverenja sa roditeljima i doprinosi njihovoj dobrobiti kako bi oni bili osnaženi da pružaju što bolju podršku detetu.  **Sesija 6:** Ova sesija bavi se time kako organizovati uslugu predaha tako da ona zaista ispuni svoj cilj u domenu podrške detetu. Fokus će biti na razumevanju potreba deteta i na načinima kako ga direktno, ali i posredno — kroz rad sa hraniteljima — možemo osnažiti da dobije najveću moguću korist iz usluge. Učesnici će kroz diskusiju i analizu primera istražiti pristupe koji stavljaju dete u centar usluge, osiguravajući da predah bude iskustvo koje doprinosi njegovom razvoju, dobrobiti i osećaju sigurnosti.  **Sesija 7:** Predah za decu sa smetnjama i teškoćama u razvoju. Ova sesija fokusira se na obezbeđivanje predah usluge za decu sa smetnjama i teškoćama u razvoju, sa posebnim akcentom na primenu individualnog pristupa u radu sa svakim detetom. Polazeći od socijalnog modela invaliditeta, biće istaknuta važnost razumevanja okruženja i barijera koje utiču na učešće i kvalitet života deteta, umesto fokusiranja isključivo na oštećenje ili dijagnozu. Kroz analizu primera iz prakse, učesnici će razmatrati kako se usluga može fleksibilno prilagoditi konkretnim potrebama deteta i porodice, uz poštovanje njihovih prava, izbora i svakodnevne realnosti. |

|  |
| --- |
| **Kompetencije koje će program obuke razvijati** |
| * Stručni radnici su stekli znanje o značaju predah usluga za unapređenje socijalne inkluzije i različitim modalitetima pružanja predah usluga u zavisnosti od uzrasta i organizacije odnosno entitetu koji pruža usluge predaha. * Stručni radnici poseduju znanja i razumevanje o značaju usluge predah hraniteljstva kao vida podrške porodicama i prevencije institucionalizacije dece iz ranjivih grupa. * Stručni radnici su osposobljeni da povežu i primene opšte standarde hraniteljstva u kontekstu pružanja usluge predaha, vodeći računa o najboljem interesu deteta i stabilnosti porodice. * Razvijene su kompetencije za tumačenje i primenu specifičnih standarda predah hraniteljstva u različitim praksama, uključujući proces procene, planiranja i praćenja usluge. * Učesnici su osposobljeni da planiraju i realizuju uslugu predaha u skladu sa individualnim potrebama porodica, uz istovremeno očuvanje razvojnih potreba i dobrobiti deteta. * Stručni radnici razumeju specifičnosti pružanja usluge deci sa smetnjama i teškoćama u razvoju i sposobni su da organizuju podršku koja odgovara njihovim potrebama i mogućnostima porodice. * Učesnici su stekli veštine za pružanje podrške biološkim porodicama koji su potencijalni korisnici usluge. * Učesnici obuke su stekli veštine za edukaciju i osnaživanje hraniteljskih porodica za uključivanje u uslugu predaha. * Učesnici su stekli znanje o mehanizmima praćenja kvaliteta usluge predah. * Povećana je sposobnost učesnika da prepoznaju sopstvene profesionalne granice i uloge, kao i da efikasno funkcionišu u timskom radu, uz poštovanje principa podeljene odgovornosti. Ovo se posebno odnosi na ulogu centara za socijalni rad, ulogu budućeg centra za hraniteljstvo, ulogu biološke porodice koja koristi uslugu i ulogu hraniteljske porodice koja je pruža. |

|  |
| --- |
| **Ciljna grupa profesionalaca kojima je obuka namijenjena** |
| Obuka je primarno namenjena stručnim radnicima iz oblasti socijalne i dječje zaštite sa iskustvom rada sa decom i mladima. Obuka takođe namenjena stručnjacima iz nevladinog sektora sa iskustvom podrške deci i mladima iz ranjivih kategorija |

|  |
| --- |
| **Uslovi za uključivanje profesionalaca u obuku** |
| Uslovi za uključivanje stručnjaka u obuku podrazumevaju sledeće: status stručnog radnika u socijalnoj zaštiti (licencirani stručni radnik u oblasti socijalne i dječje zaštite) ili diplomirani socijalni radnik, psiholog, pedagog, defektolog, sociolog, pravnik sa iskustvom u radu sa ranjivim grupama.  Prednost za pohađanje obuke, imaće stručni radnici sa iskustvom u radu sa decom i mladima iz ranjivih grupa. |

|  |
| --- |
| **Krajnji korisnici** |
| Krajnji korisicni obuke Predah hraniteljstvo su:   * Roditelji deteta sa smetnjama i teškoćama u razvoju, kojima je potreban predah u pružanju roditeljske nege svom detetu. * Hranitelji kod kojih su smeštena deca kojima je potrebna intenzivna ili dodatna podrška sa posebnim fokusom na decu sa smetnjama i teškoćama u razvoju. * Roditelji ili hranitelji u situacijama kada su deca su u riziku od izmeštanja kao posledica zdravstvenog stanja roditelja (npr. potrebne bolničke nege). * Deca sa smetnjama i teškoćama u razvoju iu situacijama kada je biološkim roditeljima potreban predah. * Deca na hraniteljstvu kojima je potrebna intenzivna ili dodatna podrška, u situacijama kada je hraniteljskoj porodici potreban predah * Deca iz bioloških porodica ili hraniteljskim porodicama kada je roditeljima ili hraniteljima potrebno bolničko zbrinjavanje ili intenzivna zdravstvena nega |

|  |
| --- |
| **Broj učesnika u grupi (min/max)** |
| Minimalan: 12  Maksimalan: 25 |

|  |
| --- |
| **Dužina trajanja programa obuke** |
| Dva dana, odnosno 16 sati |